Denis Parsons Burkitt
**Denis Parsons Burkitt** (28. helmikuuta 1911 Enniskillen, Fermanaghin kreivikunta, Irlanti – 23. maaliskuuta 1993 Gloucester, Britannia) oli irlantilainen kirurgi, joka työskenteli pääosan urastaan Afrikassa. Burkitt tunnetaan Burkittin lymfooman keksijänä, kuituteorian kehittäjänä sekä vuonna 1979 julkaistun ravintoaiheisen menestyskirjan kirjoittajana.

Elämänvaiheet
-------------

Tunnetun ornitologin James Parsons Burkittin poika Denis Burkitt opiskeli Dublinin Trinity Collegessa alkuun teknisiä tieteitä, mutta siirtyi pian lääketieteen pariin ja valmistui vuonna 1938. Toisen maailmansodan aikana hän palveli Britannian armeijan lääkintäjoukoissa ensin Englannissa ja myöhemmin Keniassa ja Somalimaassa. Sodan päätyttyä Burkitt muutti Ugandaan asettuen lopulta Kampalaan, jossa asui vuoteen 1964.

Eurooppaan palattuaan Burkitt julkaisi tieteellisiä artikkeleita ravintokuidun ja sairauksien välisestä yhteydestä sekä kirjoitti kirjan *Don’t Forget Fibre in your Diet*.

Burkin kuoli aivohalvaukseen vuonna 1993.

Tieteellinen ura
----------------

Burkitt julkaisi vuonna 1958 tutkimuksen sairaudesta, joka nimettiin myöhemmin Burkittin lymfoomaksi. 

Britanniaan palattuaan Burkitt julkaisi kolme ravintokuidun ja länsimaisten sairauksien yhteyttä käsittelevää tieteellistä artikkelia. Monet länsimaissa yleiset sairaudet johtuivat Burkittin mukaan ainakin osaksi ravintokuidun puutteesta. Burkin popularisoi kuituteoriaansa vuonna 1979 julkaistussa menestysteoksessa *Don’t Forget Fibre in your Diet.*. Kirja julkaistiin vuonna 1982 myös Suomessa nimellä *Syö kuituja ja pysy terveenä*.

Burkitt palkittiin vuonna 1992 tieteellisistä saavutuksistaan Pennsylvanialaisen Franklin-tiedemuseon jakamalla Bower Award and Prize -palkinnolla.

Suomennetut teokset
-------------------

* *Syö kuituja ja pysy terveenä* (*Don't forget fibre in your diet*), suom. Ilkka Rekiaro. Jyväskylä: Gummerus 1982 ISBN 951-20-2417-9

Lähteet
-------

1. 1 2  Henrik Ennart & Mats-Eric Nilsson, Döden i grytan, Ordfront 2010 sivu 204
2. ↑  [ "It Isn’t Always Fun." – Denis and Olive Burkitt. The Franklin Institute, January 1993.
3. ↑  D. Burkitt: A sarcoma involving the jaws in African children.  *The British Journal of Surgery*, 1958-11, 46. vsk, nro 197, s. 218–223. PubMed:13628987. doi:10.1002/bjs.18004619704. ISSN 0007-1323. Artikkelin verkkoversio.
4. ↑  RELATED DISEASE—RELATED CAUSE?
Denis P. Burkitt. Lancett, December 06, 1969.
5. ↑  Relationship as a clue to causation.
Lancet 1970, 296, 1237–1240.
6. ↑  Burkitt DP, Walker ARP & Painter NS (1972): Effects of
dietary fibre on stools and transit-times, and its role in
the causation of disease. Lancet 2, 1408–1412.
7. ↑  Bower Awards To Be Bestowed On Burkitt And Beckman *The Scientist Magazine*. Viitattu 24.10.2023. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Israel
* Yhdysvallat
* Japani
* Kreikka
* Alankomaat

 |
|  |
| Tieteilijät | 
* CiNii
* Scopus

 |
|  |
| Henkilöt | 
* Irlanti

 |
|  |
| Muut | 
* IdRef

 |

 |